Številka: 00602-3/2017/47

Datum: 1. 6. 2021

Sprememba Odzivnega poročila Vlade Republike Slovenije, št. 00602-3/2017/40 z dne 13. 5. 2021, na revizijsko poročilo Računskega sodišča Republike Slovenije »Učinkovitost sistema upravljanja javnih zavodov« št. 320-3/2017/71 z dne 15. 2. 2021

Vlada Republike Slovenije je prejela Poziv Računskega sodišča Republike Slovenije, št. 320‑3/2017/76 z dne 24. 5. 2021, za dopolnitev Odzivnega poročila Vlade Republike Slovenije, št. 00602-3/2017/40 z dne 13. 5. 2021, na Revizijsko poročilo Računskega sodišča Republike Slovenije »Učinkovitost sistema upravljanja javnih zavodov«.

Ob upoštevanju ugotovitev Računskega sodišča Republike Slovenije se v odzivnem poročilu vlade spremeni točka »3.4. Načrt aktivnosti za pripravo enotnih usmeritev glede sodelovanja s predstavniki ustanovitelja v svetih zavodov in spremljanja njihovega delovanja - točka 2.5.2.« tako, da se glasi:

»3.4. Načrt aktivnosti za pripravo enotnih usmeritev glede sodelovanja s predstavniki ustanovitelja v svetih zavodov in spremljanja njihovega delovanja - točka 2.5.2.

3.4.1. Popravljalni ukrep

Vlada Republike Slovenije bo sprejela priporočila za pristojna ministrstva glede sodelovanja s predstavniki ustanovitelja v svetih zavodov in spremljanja njihovega delovanja.

Vlada Republike Slovenije ocenjuje, da priprava enotnih usmeritev glede sodelovanja s predstavniki ustanovitelja v svetih zavodov in spremljanja njihovega delovanja ni mogoča niti ni ustrezna. Javni zavodi namreč delujejo na področju različnih dejavnosti, ureditev razmerij med ustanoviteljem in javnim zavodom ter njegovimi organi pa je materija zakona, ki ureja posamezno področje oziroma materija akta o ustanovitvi zavoda. V skladu z načelom zakonitosti ni dopustno, da vlada vsebino zakona in akta o ustanovitvi zavoda nadomesti z lastnimi usmeritvami.

3.4.2. Načrt aktivnosti

|  |  |  |  |
| --- | --- | --- | --- |
| **št.** | **AKTIVNOST** | **NOSILEC** | **ROK ZA IZVEDBO** |
| 1. | Sprejem priporočil za pristojna ministrstva glede sodelovanja s predstavniki ustanovitelja v svetih zavodov in spremljanja njihovega delovanja | Vlada RS | december 2021 |

.«

Mag. Janja Garvas Hočevar

vršilka dolžnosti generalnega sekretarja